tenpo pini la, ma Jukolawija (toki Sopisi Lowasi: Jugoslavija / Југославија juɡɔˈslàːʋija) li kulupu ma lon ma Elopa. tan pini pi utala suli nanpa wan la ona li open lon tenpo sike 1918. jan mute li pilin e ni: jan pi kulupu toki Lowan seli o lon ma lawa wan. tenpo sike 1941 la kulupu ma Akije li utala li lanpan e ma Jukolawija. jan mute li utala e kulupu ma Akije. jan Josi Po Sito li jan lawa lon kulupu utala len pi ma Jukolawija. tenpo sike 1953 la jan Sito li kama jan lawa pi tenpo ale. tenpo sike 1980 la jan Sito li moli. tenpo sike 1992 la ona li pakala. tenpo ni la, ma Jukolawija li ma lawa ante mute:
ma Lowensina
ma Lowasi
ma Posan
ma Sopisi
ma Kosowa (ken)
ma Sinakola
ma Maketonija